**মীরা বসুদেবন** (জন্ম: ২৯শে জানুয়ারি ১৯৮২) হলেন একজন ভারতীয় চলচ্চিত্র ও টেলিভিশন অভিনেত্রী, যিনি মালয়ালম, তামিল, হিন্দি এবং তেলুগু ভাষার চলচ্চিত্র এবং টেলিভিশন ধারাবাহিকে অভিনয় করেছেন। তিনি ২০০৬ সালে "সেরা অভিনেত্রী সমালোচক" বিভাগে তামিলনাড়ু রাজ্য চলচ্চিত্র পুরস্কার এবং ২০০৭ সালে "সেরা অভিনেত্রী" বিভাগে কেরল রাজ্য টেলিভিশন পুরস্কার লাভ করেছিলেন।

প্রারম্ভিক জীবন
---------------

মীরা বসুদেবন ১৯৮২ সালের ২৯শে জানুয়ারি তারিখে ভারতের মহারাষ্ট্রের মুম্বাইয়ের একটি তামিল পরিবারে বসুদেবন ও হেমালথের জ্যেষ্ঠ কন্যা হিসাবে জন্মগ্রহণ করেন। তাঁর এক ছোট বোন অশ্বিনী রয়েছে, যিনি সালমান খান অভিনীত *জনম সমঝা করো*-এর জন্য শিশু শিল্পী হিসাবে খ্যাতি অর্জন করেছিলেন। আর্টস, সাইকোলজি এবং ইংরেজি সাহিত্যে স্নাতক ডিগ্রি অর্জন করার পরে, তিনি একজন সফল মডেল হিসেবে বেশ কয়েকটি টেলিভিশন বিজ্ঞাপনে অভিনয় করেছেন। আইসিসির সেটম্যাক্স ক্যাম্পেইনটি ছিল তার সাফল্যের অন্যতম একটি মোড় এবং এটি তাকে অভিনয় জগতে প্রবেশ করতে দারুণভাবে সহায়তা করেছে।

পেশা
----

তিনি ২০০৩ সালে মুক্তিপ্রাপ্ত হিন্দি ব্যঙ্গাত্মক চলচ্চিত্র *রুলস: পেয়ার কা সুপারহিট ফর্মুলা*-এ অভিনয় করার মাধ্যমে চলচ্চিত্র জগতে অভিষেক করেছিলেন; এই চলচ্চিত্রে তিনি মিলিন্দ সোমনের সাথে কাজ করেছিলেন। প্রায় ৫০০ ব্যর্থ স্ক্রিন টেস্টের পরে, প্রহ্লাদ কাক্করের শট সেটট্যাক্স বিজ্ঞাপনে কাজ করেছেন; এই বিজ্ঞাপনটি বছরের সেরা বিজ্ঞাপন প্রচারে পুরস্কার জয়লাভ করেছিল এবং পরিচালক পার্বতী বালাগোপালনের মা তাকে এই বিজ্ঞাপনে দেখে *রুলস: পেয়ার কা সুপারহিট ফর্মুলা*-এ তার অডিশনের ভিডিও খুঁজে বের করেছেন। অতঃপর তেলুগু চলচ্চিত্র *গোলমাল*-এ অভিনয় করেছেন, যেটি তার অভিনীত প্রথম তামিল চলচ্চিত্র ছিল। একই বছর তিনি তার তামিল চলচ্চিত্র জগতে অভিষেক করেছিলেন। তিনি সমুতিরাকানী দ্বারা পরিচালিত *উন্নাই সরনাদিন্তেন*-এ অভিনয় করেছেন। এই চলচ্চিত্রে তিনি ভেঙ্কট প্রভু এবং এস. পি. ব. চরনের সাথে অভিনয় করেছিলেন। এই চলচ্চিত্রে তিনি এক অবিচলিত বালিকা ববির চরিত্রে অভিনয় করেছিলেন, যা সমালোচকদের দ্বারা বেশ প্রশংসিত হয়েছিল এবং এই চলচ্চিত্রে তার অভিনয়ের জন্য তিনি "সেরা অভিনেত্রী" বিভাগে তামিলনাড়ু রাজ্য চলচ্চিত্রের বিশেষ পুরস্কার অর্জন করেছিলেন।

ব্যক্তিগত জীবন
--------------

মীরা বসুদেবন ২০০৫ সালে চিত্রনায়ক অশোক কুমারের ছেলে বিশাল আগরওয়ালের সাথে বিবাহ বন্ধনে আবদ্ধ হয়েছিলেন। ২০১০ সালের জুলাই মাসে তাদের বিবাহের বিচ্ছেদ ঘটে। ২০১২ সালে, তিনি মালয়ালম চলচ্চিত্র অভিনেতা জন কোকেনের সাথে বিবাহ বন্ধনে আবদ্ধ হয়েছিলেন, যার সাথে তাঁর একটি পুত্র অরিহা জন রয়েছে। ২০১৬ সালে এই জুটি আলাদা হয়েছিল।

তথ্যসূত্র
---------

1. ↑  "Archived copy"। ৬ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ২০০৯-১১-০৯।
2. ↑  "Bollywood Cinema News - Bollywood Movie Reviews - Bollywood Movie Trailers - IndiaGlitz Bollywood"। ১০ ফেব্রুয়ারি ২০০৫ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২০।
3. ↑  "Behindwoods : Meera Vasudevan's Special"। *www.behindwoods.com*।
4. 1 2  "Bowled over by cinema"। ৩০ মার্চ ২০০৭ – www.thehindu.com-এর মাধ্যমে।
5. 1 2  "Focussed"। ২৭ মার্চ ২০০৬ – www.thehindu.com-এর মাধ্যমে।
6. ↑  "Capital Film Works - Unnai Charanadainthen"। *capitalfilmworks.in*। ২১ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২০।
7. ↑  "டோடோவின் ரஃப் நோட்டு — Tamil Kavithai -- தமிழ் கவிதைகள் - நூற்று கணக்கில்!"। *டோடோவின் ரஃப் நோட்டு*। ৩১ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২০।
8. ↑  "`Autograph,' `Eera Nilam' bag awards"। ১৩ ফেব্রুয়ারি ২০০৬ – www.thehindu.com-এর মাধ্যমে।
9. ↑  "டோடோவின் ரஃப் நோட்டு — Tamil Kavithai -- தமிழ் கவிதைகள் - நூற்று கணக்கில்!"। *டோடோவின் ரஃப் நோட்டு*। ৩১ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২০।
10. ↑  "டோடோவின் ரஃப் நோட்டு — Tamil Kavithai -- தமிழ் கவிதைகள் - நூற்று கணக்கில்!"। *டோடோவின் ரஃப் நோட்டு*। ৩১ আগস্ট ২০১০ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২০।
11. ↑  "Life is beautiful now: Meera - Times of India"। ২০১৩-০৬-১৫ তারিখে মূল থেকে আর্কাইভ করা। সংগ্রহের তারিখ ২০২০-০৩-২৯।
12. ↑  "John and me complement each other, says Meera - Times of India"। ২০১৩-০৬-১৫ তারিখে মূল থেকে আর্কাইভ করা। সংগ্রহের তারিখ ২০২০-০৩-২৯।

বহিঃসংযোগ
---------

* ইন্টারনেট মুভি ডেটাবেজে মীরা বসুদেবন (ইংরেজি)